ALLES FIETS: Sterk vertoning deur Stander by Ashishova
Sterk vertoning deur Stander by Ashishova
'n Uitstekende vertoning deur Burry Stander, die nuut gekroonde onder 23 wereld beker kampioen gister by die 45 km Asishova bergfietswedren by Giba Gorge net buite Pietermaritzburg.
Burry Stander, wat verlede jaar die wedren gewen het, was goed gemerk in hierdie jaar se wedren. Burry Stander, Max Knox en Brandon Stewart het al vroeg in die wedren weg gebreek en beurte voor geneem om die pas hoog te hou sodat die ander ryers hulle nie kan inry nie.
Op 'n sterk klim sowat halfpad deur die wedren, kon Stewart nie meer by die pas byhou nie en dit was tussen Stander en Knox wat dit moes uitbaklei het vir eerste plek. Met egter slegs 7km oor om te gaan, het Stander weggeglip op 'n steil afdraende en weg gebly tot by die einde.
Stander het die wedren gewen in 'n blitsige 1:55:40 met Knox in tweede plek sowat 2 min later en Stewart in derde plek nog 3min later.
In die vroue wedren moes Samantha Oostehuizen baie hard gewerk het om die wedren te wen van die plaaslike Shawna Thunder. Na 'n harde stryd het Oostehuizen uiteindelik as wenner oor die wenstreep getrap in 'n tyd van 2:35:06, met Thunder in tweede plek slegs 3 min na Oostehuizen.